Downloaded from YTS.MX
FILMUL ESTE BAZAT PE ÎNTÂMPLĂRI REALE
Official YIFY movies site: YTS.MX
DIN VIAȚA LUI ALBERT EINSTEIN
CUVINTELE ÎI APARȚIN,
FIIND SCRISE SAU ROSTITE DE EL ÎN TIMPUL VIEȚII.
Prima bombă atomică a vestit sosirea unei noi ere bulversante.
Dintr-un foc, orașul japonez Hiroshima
și 70.000 de bărbați, femei și copii au fost anihilați.
În anii ulteriori, magistralul eveniment a fost pus sub lupă.
A fost bomba un preț acceptabil pentru pace?
Fizicienii care au participat în invenția
celei mai redutabile și periculoase arme a tuturor timpurilor
sunt apăsați de aceeași povară a responsabilității,
ca să nu spun vinovăției.
Dr. Albert Einstein, unul dintre cei mai mari savanți ai lumii.
Un colos al științei care a produs uneori controverse politice,
nu doar ecuații geniale.
Botezat „părintele erei atomice”,
marea contribuție a lui Einstein
a fost teoria relativității.
Lumea a primit cheia secretelor atomilor când genialul Albert Einstein
a definit relația dintre materie și energie.
E egal MC la pătrat.
Dacă aș fi știut că germanii nu vor reuși să creeze o bombă atomică...
nu aș fi luat parte la deschiderea cutiei Pandorei.
EINSTEIN ȘI BOMBA
Slavă victoriei!
CU 12 ANI ÎNAINTE CA BOMBA ATOMICĂ
SĂ FIE LANSATĂ LA HIROSHIMA...
NAZIȘTII LUI HITLER PREIAU PUTEREA
ȘI EVREII SUNT PERSECUTAȚI.
CU VIAȚA ÎN PERICOL,
EINSTEIN E FORȚAT SĂ FUGĂ DIN GERMANIA.
NORFOLK, MAREA BRITANIE
Ordine! Moțiunea se află în protocolul de zece minute.
Proiectul de lege pentru a extinde dreptul la cetățenie pentru evrei
rezidenți în afara Imperiului Britanic.
- Cmdr. Locker-Lampson. - Mulțumesc, dle președinte al Camerei.
Eu nu sunt evreu ca etnie,
dar sper că nu este necesar să fiu evreu
pentru a urî tirania oriunde ar fi ea.
Germania a izolat vârfurile sale culturale
și le-a suprimat.
Chiar s-a întors împotriva celui mai măreț cetățean al său, Einstein.
Golanii și borfașii Europei i-au prădat locuința.
I-au luat și vioara.
Azi, Einstein este pe drumuri.
Și-a înscris numele într-o carte de vizitatori.
Când să-și scrie adresa, a scris...
„Fără.”
Am ajuns, profesore.
Bun-venit la Roughton Heath!
Nu e minunat?
Să vă instalăm.
MOȘIE PRIVATĂ PARLAMENTAR CMDR. LOCKER-LAMPSON
E rudimentar pentru cineva ca dumneata,
dar, ținând cont de circumstanțele actuale...
Cred că o viață simplă și modestă
e cea mai bună pentru trup și spirit.
Perfect de acord.
Cel mai mult îmi plac un cort pe țărână,
mâncare simplă, un pahar de bere...
și dulcea comuniune a prietenilor.
Pentru dumneata.
În locul celei furate de huni.
Vă las să despachetați în liniște.
Prezenta stare de fapt în Germania
este o stare de tulburare psihică a maselor.
Hitler a adunat rătăciții de pe străzi și din taverne
și i-a organizat în jurul său.
Cea mai urâtă manifestare a spiritului de turmă,
sistemul militar, care mă dezgustă.
Fascismul german a fost deosebit de violent
împotriva fraților mei evrei.
ATENȚIE, EVREI!
CEL MAI MARE PORC
EVREII FUG DIN GERMANIA
Prietenii mei din Germania nu trebuie să facă nimic mă protejeze.
De fapt, asemenea gesturi i-ar pune în pericol inutil.
„SUNT EXILAT”, SPUNE EINSTEIN
Încă nu vă pot spune dacă voi îmi face casa în Marea Britanie.
Cum o duce?
Cum vă imaginați.
Sărmanul a pierdut tot. Casa, banii...
Naziștii au pus o recompensă de 20.000 de lire pe capul lui.
Nu știam că am un cap atât de valoros.
Vă asigur, dle profesor,
aici sunteți ferit de brațul lung al fascismului.
- V-o prezint pe Barbara Goodall. - Bună ziua, profesore.
- Și Margery Howard. - Bună ziua, profesore.
- Încântat. - Domnișoarele vă sunt bodyguarzi.
Dacă se apropie orice persoană neautorizată, dle profesor...
O să-i facem sită.
Scuze, știu că nu vă plac armele,
dar trebuie să fim precauți.
Sper că înțelegeți.
Excelent!
Fiți cu ochii în patru. Mă bazez pe voi două.
O avere prețioasă în această lume este
poporul de care aparține cineva.
Noi vrem să conducem
și să luptăm pentru acești oameni.
Niciodată nu ne alarmăm, nu ne obosim, nu disperăm.
Cât timp voi avea un cuvânt de spus,
voi trăi doar acolo unde libertățile civile,
toleranța și egalitatea cetățenilor în fața legii primează.
Aceste condiții nu există în Germania în prezent.
Această cloacă va pune un mare pericol în curând
pentru restul lumii.
Avem un singur țel
și îl vom urmări fanatic și cu înverșunare până în mormânt.
Slavă victoriei!
Mi-ar fi fost imposibil să rămân în Germania ca pacifist.
Nu sunt doar pacifist, ci un pacifist militant.
Sunt dispus să lupt pentru pace.
Bunul meu prieten m-a invitat aici.
Pot lucra la probleme matematice în liniște și pace.
Vreau doar pace
și unde altundeva aș fi putut găsi un refugiu mai liniștit
decât aici, în Marea Britanie?
Nimeni nu va ști unde sunt.
Cu adevărat!
Facem poze?
REFUGIUL SECRET AL LUI EINSTEIN PE COASTA DE EST
„VREAU DOAR PACE”
Jurnalul The Observer, 17 septembrie 1933.
Anglia nu e un loc prea bun pentru a te ascunde.
Dr. Einstein a venit aici ca să scape de persecuția nazistă
și s-a trezit cu poze ale cabanei sale de lemn în ziare,
cu indicații despre poziția exactă,
iar consiliul local Cromer discută dacă să publice adresa.
Germania se presupune că se preface oarbă.
Când ați început să vă gândiți la spațiu și toate cele, profesore?
Când aveam patru sau cinci ani,
tata mi-a arătat o busolă.
Experiența m-a impresionat profund.
Acest ac se manifesta într-un mod predeterminat.
Ceva profund ascuns trebuia să îl influențeze.
Când aveam patru sau cinci ani, nu-mi puteam lega șireturile.
Cel mai frumos pe lumea aceasta este...
misterul.
Încă îmi amintesc primele experimente copilărești de gândire
care au influențat direct teoria relativității.
Dacă ai alerga după o rază de lumină?
Dacă ai alerga destul de repede,
nu s-ar mai deplasa deloc?
Desigur, așa ceva este imposibil.
Cred că vă iubeau profesorii.
„Nu se va alege nimic de tine”, Einstein.
„Ești un băiat foarte isteț, dar ai un mare defect.
Nu accepți nimic din ce ți se spune.
Însăși prezența ta subminează respectul clasei față de mine.”
Profesorii aveau caractere de sergenți de instrucție.
Neîncrederea în orice fel de autoritate mi s-a întețit.
Nu am scăpat niciodată de atitudinea asta.
Doar oamenii liberi...
care creează invențiile și lucrările intelectuale
fac viața să merite.
În zări exista o lume măreață,
ce stă mereu în fața noastră ca o ghicitoare infinită.
Am devenit convins că natura poate fi înțeleasă
ca o structură matematică relativ simplă.
O furtună a izbucnit în mintea mea.
Marea teorie a relativității a lui Einstein.
Două turnuri lansează semnale simultane
către un balon și un om.
Observatorul de la sol spune
că semnalele de la cele două turnuri sunt simultane.
Razele au aceeași lungime.
Dar mișcarea balonului înseamnă că semnalul ajunge mai greu la el,
așa că pilotul spune că un turn a trimis semnalul înaintea celuilalt.
Soluția mea era legată de conceptul timpului.
Doi observatori care se deplasează cu viteze diferite
percep timpul în ritmuri diferite.
Timpul nu poate fi definit în mod absolut.
Timpul este relativ. Se întinde și se micșorează.
Sau, în termeni pământești,
o oră pentru noi poate însemna un secol pe altă planetă și invers.
Nu se aude un „tic-tac” pretutindeni pe Pământ.
Trecutul, prezentul și viitorul sunt doar o iluzie.
Dar mi-a mai venit o consecință în minte.
Conform teoriei relativității,
nu există o distincție fundamentală între masă și energie.
Energia este egală cu masa...
înmulțită cu viteza luminii la pătrat.
Așadar, o cantitate infimă de masă
poate fi transformată într-o cantitate enormă de energie.
Buna soartă mi-a permis să găsesc câteva idei frumoase
după ani de muncă febrilă.
Dle Einstein.
EINSTEIN DEMONSTREAZĂ EXISTENȚA ATOMILOR
Einstein!
EINSTEIN DESCOPERĂ DIN CE E FĂCUTĂ LUMINA
STELELE CURBEAZĂ LUMINA
Dle profesor Einstein.
Dle profesor!
Dle profesor Einstein.
Times, din Londra.
Ați provocat o revoluție științifică, răsturnând conceptele Newtoniene.
New York Times. Titlul nostru de azi: „Luminile strâmbe în ceruri!
Savanții sunt înnebuniți!
Teoria lui Einstein, triumfătoare!” Cum vă simțiți?
Facultățile mele au fost supraestimate.
Dle profesor, puteți explica teoria pentru bărbatul
sau poate femeia de rând?
O oră de stat cu o fată drăguță pe o bancă trece ca un minut,
dar un minut pe cuptor pare să fie o oră.
Asta e relativitatea.
Foarte amuzant. Haios.
Ca bărbatul din basm care a transformat totul în aur...
așa și eu transform totul în știri senzaționale.
TEORIA LUI EINSTEIN, TRIUMFĂTOARE
NUMITĂ „CEA MAI MARE REALIZARE A OMENIRII”
Drept pedeapsă pentru disprețul față de autoritate...
soarta m-a făcut o figură autoritară.
S-a dovedit că inerția unui sistem
depinde inerent de conținutul de energie,
iar asta a dus la noțiunea că masa inertă este doar energie latentă.
Masa și energia sunt manifestări diferite ale aceluiași lucru.
Deci o cantitate mică de masă
poate fi transformată într-o cantitate foarte mare de energie.
Scuze, dle profesor, dar spuneți că ar fi posibil
să descătușați acea energie?
În starea actuală a științei, pare imposibil
să reușim vreodată.
Ar fi ca și cum ai împușca păsări pe întuneric
într-un loc unde sunt puține păsări.
Totuși, o degajare de energie la asemenea scară e îngrijorătoare.
Grija pentru om și soarta sa trebuie să fie mereu țelul principal,
pentru ca plăsmuirile minții noastre
să fie o binecuvântare, nu un blestem asupra omenirii.
Pe loc repaus, doamnelor!
Aștept pe cineva. Prieten, nu dușman.
Vă va face plăcere să-l cunoașteți pe acest domn.
Petreceți timp discutând cu profesorul?
Mai degrabă ascultăm.
Ne explică detaliile teoriei relativității.
- Și? - Sunt sigură că el le înțelege.
Epstein.
Nu. Einstein.
Dle profesor, dânsul este Jacob Epstein, sculptorul.
Profesore, mă interesează capul dumitale.
Înțeleg că nu ești prea îndrăgit în Germania, profesore.
Am citit că 100 de profesori naziști v-au denunțat teoriile.
Dacă mă înșelam, un singur profesor ar fi fost suficient.
Credeam că sunt fizician.
Nu m-a preocupat că nu sunt arian
până nu mi-a atras atenția Hitler.
LA DOI ANI DUPĂ ÎNFRÂNGEREA ÎN RĂZBOI, GERMANIA E ÎN DEGRINGOLADĂ
ADOLF HITLER SE ADRESEAZĂ PARTIDULUI MUNCITORILOR GERMANI
CU PLANUL SĂU ÎN 25 DE PUNCTE
Doar cei de sânge german, indiferent de crezul lor, pot fi membri.
Imigrația non-germană trebuie împiedicată.
Niciun evreu nu poate fi membru al Națiunii.
Liderii partidului promit să lucreze neobosit,
ba chiar să-și sacrifice viața la nevoie, pentru a pune în aplicare acest plan.
ȘASE LUNI MAI TÂRZIU, 24 AUGUST 1920
ȘEDINȚA INAUGURALĂ A SOCIETĂȚII PENTRU CONSERVAREA ȘTIINȚEI PURE
Toți vizitiii și chelnerii dezbat
dacă teoria relativității e corectă.
Iată încă o aplicare a principiului relativității
pentru delectarea cititorului.
Azi, sunteți descris în Germania ca „un savant german”,
iar în Anglia, ca „un evreu elvețian”.
De va fi soarta mea să fiu prezentat ca o oaie neagră,
voi deveni, din contră, „un evreu elvețian” pentru nemți
și „un savant german” pentru englezi.
„Un eveniment organizat
de Societatea muncitorească a savanților germani
pentru conservarea științei pure.”
Credințele lor sunt determinate de partidul de care aparțin.
„Primul vorbitor, Paul Weyland.”
Tema din această seară este...
protejarea poporului german de activitățile de dezinformare
ale unor savanți apreciați,
care dau peste cap lumea științei...
cu opinii nefondate.
Nu pare să fie deloc expert.
Medic, inginer, politician?
Prezentăm observații despre teoria relativității a lui Einstein
și modul în care a fost prezentată.
Arareori în lumea științei
vreun sistem științific postulat
a fost promovat în mod extravagant precum principiul relativității,
care, pus sub lupă,
se dovedește fără fundament material.
Einstein își promovează teoria și numele mai degrabă ca un afacerist.
Pe scurt,
teoria relativității a lui Einstein nu e decât un dadaism științific.
Este rezultatul unor vremuri confuze pe plan intelectual, și plagiată.
Este, de fapt, o farsă
promovată de clica susținătorilor săi din lumea academică.
Toate acestea sunt o consecință a decăderii
intelectuale și morale a societății germane,
care este exploatată și promovată
de o anume presă.
EINSTEIN A DAT REPLICA CÂTEVA ZILE MAI TÂRZIU
Răspunsul meu către compania împotriva teoriei relativității.
Am motive întemeiate să cred
că alte motive decât căutarea adevărului
sunt în spatele lor.
Dacă aș fi un naționalist german,
purtând svastica sau nu,
și nu un evreu liberal și cosmopolit...
Nu sunt nici cetățean german,
nici nu împărtășesc credința iudaică.
Dar sunt evreu
și sunt mândru că fac parte din poporul evreiesc.
Dle profesor, ați putea stinge pipa?
Prefer să văd individul...
în ceață și semiîntuneric decât în lumină.
Dar abia vă văd de fum.
Domnilor. Se poate?
Aveți un vizitator.
Walter Adams.
Ar trebui să-l ascultați.
Mă aflu aici în calitate de secretar
al Consiliului de asistență academică.
L-am înființat cu intenția explicită
de a ajuta academicieni care au nevoie să fugă din Germania
ținând cont de condițiile oribile pentru evreii de acolo.
Am fost prezentat ca un monstru malefic în Germania
și mi-au fost confiscați toți banii.
Da, îmi pare rău.
Profesore, organizăm un eveniment pentru savanții refugiați
și ne întrebam dacă ați fi de acord să țineți un discurs.
Dle Adams...
dacă aș apărea în public
denunțând Germania,
gestul ar avea consecințe crunte pentru evreii germani.
Da, se poate.
Dar condițiile lor sunt deja oribile,
înainte să interveniți.
Sunteți cel mai recunoscut fizician al generației aceasta.
Vocea dumneavoastră ar străbate lumea, dezvăluind adevărata dimensiune
a epurării academicienilor din Germania.
Vă promit că va fi o adunare modestă,
unde vor vorbi doar o mână de personalități.
Vă veți gândi, măcar?
Puțini germani și-au dat seama de pericolul pus de Hitler și naziști.
Un puci eșuat nu le-a schimbat imaginea
de armată improvizată de politicieni de duzină.
Totuși, după Primul Război Mondial,
Hitler le-a cântat în strună mulțimilor de soldați dezabuzați
pentru a îngroșa rândurile partidului și a-l duce la putere.
Umanitatea suferă în Germania.
Valul acesta de naționalism este o boală gravă.
E suficientă cea mai mică provocare
sau, uneori, nici măcar atât,
pentru a face pasul spre șovinism.
ASASINI
ȘASE FOCURI TRASE
MINISTRU UCIS
WALTER RATHENAU, OM DE STAT EVREU ȘI MINISTRU DE EXTERNE GERMAN,
ESTE ASASINAT DE NAȚIONALIȘTI
Mă simțeam recunoscător față de Rathenau
pentru speranța și consolarea oferite în fața tristei stări de fapt din Europa.
A fost prima victimă a propagandei naziste.
Câteva întrebări.
Profesore, circulă zvonuri cum că nu veți reveni în Germania.
Ținând cont de atitudinea pe care o au mulți germani educați față de evrei,
am fost avertizat să nu fac vreo apariție în public în Germania.
Căci sunt, chipurile, printre persoanele
vizate de asasinii naționaliști.
Dar negați că fugiți din Germania?
Mă duc în Japonia pentru 12 săptămâni de pace pe mări.
Mă bucur că dispar șase luni.
Călătoria e minunată.
Dar Japonia este extenuantă.
EINSTEIN ȚINE CURSURI DESPRE TEORIE
Aici am ținut deja 13 prelegeri
și am fost fotografiat de mii de ori.
Nicio persoană în viață nu merită o asemenea primire.
O plimbare captivantă de-a lungul coastei.
După-masă, un tur pe vârful muntelui.
SALĂ DE EXPOZIȚII PRODUSE DIN PREFECTURA HIROSHIMA
În Berlin și toată Germania, oamenii suferă de foame
și duc lipsă de strictul necesar.
Șomajul și inflația necontrolată aduc țara în pragul colapsului.
Banii nu înseamnă nimic.
300 de miliarde de mărci pentru câteva mere.
Iar valoarea mărcii continuă să cadă în ritm-record.
Clasa de mijloc e nimicită.
Reichsbank lucrează nonstop pentru a tipări tot mai mulți bani
care cumpără tot mai puține.
Rândurile naziștilor se îngroașă.
Tineri rătăciți și șomeri ademeniți cu himera puterii și aurului.
Adepții berlinezi ai partidului nazist au petrecut ziua la Nuremberg
în cadrul unui grup de 12.000 de persoane, cu precădere bavarezi,
care au mărșăluit în fața lui Hitler.
Profesorul călător Einstein revine la New York
în fața reporterilor.
Cel mai mare savant german...
în cel mai mare oraș din lume.
Sunt încântat.
Reporterii au pus întrebări incredibil de tâmpe,
la care am răspuns cu glume ieftine.
Ce părere aveți despre prohibiție, profesore?
Nu beau, deci nu-mi pasă.
Germania și ziua alegerilor!
Herr Hitler uluiește lumea cu avansul în sondaje.
Șase milioane de cetățeni îi susțin pe naziști,
aducând partidul pe locul al doilea în Reichstag
Nu poate opri nimeni marșul autointitulatului Führer?
Profesorul Einstein a devenit serios și aproape vehement
când a fost întrebat despre succesul partidului nazist.
„Nu mi-a făcut plăcere să îl cunosc pe dl Hitler.
Hitler profită de stomacul gol al Germaniei.
Când condițiile economice se vor ameliora, va înceta să fie relevant.”
Dr. Einstein a refuzat să discute pe teme politice ulterior.
Conflictele și ura dintre oameni...
sunt ațâțate de facțiuni cu interese ascunse.
Este vorba despre o clică internațională fără mamă sau tată
care învrăjbește oamenii.
Sunt singurii care pot fi considerați elemente internaționale,
fiindcă își conduc afacerile altundeva.
Einstein!
Cuvintele nu le aduc pacifiștilor nimic.
Ele trebuie să ducă la acțiune.
E nevoie de fapte.
Dacă numai 2% din cei ce trebuie să slujească în armată
s-ar declara împotrivă și ar zice:
„Nu vom lupta”
guvernele ar fi impotente.
Peste un milion de evrei din SUA
vor participa la mitinguri azi împotriva persecuției din Germania
conduse de guvernul Hitler.
Cămășile brune mărșăluiesc mândre,
căci Adolf Hitler conduce în sfârșit Germania.
Mulțimile s-au adunat când s-a anunțat că Hitler a acceptat poziția.
Ce urmează acum?
Cincizeci de milioane de germani jură credință drapelului lui Hitler,
faimoasa svastică.
În seara aceasta, apelez la popor ca în fiecare ceas...
și în fiecare zi
să se gândească numai la Germania, la Reich
și la națiunea noastră germană și poporul nostru german.
Slavă victoriei!
În Pasadena, dl și dna Albert Einstein și-au luat rămas-bun de la prieteni.
A petrecut aproape un deceniu
împărțit între țara de baștină și restul lumii.
Dar Germania în care se întoarce acum
este de nerecunoscut.
Acum, Herr Hitler este lider suprem.
Germania era tărâmul diavolului noaptea.
Toate cele în care nu crezi trebuie distruse.
În foc, libertatea, toleranța și bunătatea...
au părăsit tărâmul.
Bărbați și femei germane.
Epoca intelectualismului evreiesc exagerat
a ajuns la sfârșit.
Călătoria transatlantică a familiei Einstein este întreruptă
de vestea că le-a fost prădată casa de vară.
Casa mea de vară a fost, în trecut,
adesea onorată de prezența oaspeților.
Erau mereu bineveniți.
Nimeni nu avea motive să intre prin efracție.
Aceste acte sunt rezultatul unei mulțimi turbate a miliției naziste.
Este posibil ca circul politic de acasă să continue o vreme bună.
Iar eu nu mă voi întoarce.
Care e atitudinea reală a dictatorului german?
E planul lui Hitler de a continua să mențină Germania
sub conducerea național-socialistă,
sau plănuiește să restabilească o formă de monarhie
cu el însuși ca putere din spatele tronului?
Oricare ar fi planurile lui Hitler,
este cert că în viziunea lui
numai lui îi va fi permis să joace rolul principal.
E poza profesorului.
„A fost onorat de presa evreiască
și de necunoscătorul popor german.
Și-a arătat recunoștința mințind cu propagandă contra lui Adolf Hitler.”
Sub poză scrie...
Scrie...
„Încă nu a fost spânzurat.”
Când eram tânăr, nu-mi doream decât să stau cuminte într-un colț
și să-mi fac treaba fără să atrag atenția publicului.
Acum iată ce s-a ales de mine!
Îmi pare foarte rău, profesore.
Nu pot să înțeleg reacția pasivă a lumii civilizate
în fața acestei barbarii moderne.
Nu vede lumea că Hitler vrea război?
Se pare că nu.
Trebuie să vă fie dificil.
Din poziția de pacifist convins.
Da, dar nu am nevoie să vă spun că sunt un antifascist necondiționat.
Populația Germaniei este otrăvită cu naționalism și pregătită de război.
Urăsc armatele.
Și orice violență.
Totuși, sunt ferm convins că în starea actuală a lumii,
forței organizate i se poate opune doar o altă forță organizată.
Nu există altă cale.
Niciuna.
Pericolul mai mare în lume vine din partea celor care tolerează răul
decât din partea celor care îl comit.
Tăcerea m-ar fi făcut să mă simt vinovat de complicitate.
Einstein va vorbi. Stop.
Lasă „adunarea modestă”.
Vrei să strângi bani pentru evreii germani? Stop.
Mă ocup eu de sală. Stop.
Deja am găsit una mai mare.
Da?
Cea mai mare.
Locker-Lampson. Stop.
Către Walter Adams. Livrare urgentă.
2 octombrie 1933.
Editorial Daily Mail, Londra.
O AGITAȚIE NEÎNȚELEAPTĂ
La Albert Hall se va ține un miting.
Scopul este strângerea de fonduri pentru exilații din Germania.
De fapt, va fi considerată pretutindeni
un protest contra regimului Hitler...
și politicii naziste.
Avem compasiune pentru evreii germani ca atare,
dar nu vor fi tratați mai bine ca urmare a denunțărilor la Albert Hall.
Îi sugerăm doctorului Einstein
că ar fi înțelept să pună capăt acestei agitații în țara noastră
împotriva regimului nazist.
PROGRAM 3 OCTOMBRIE 1933
ȘTIINȚĂ ȘI CIVILIZAȚIE
Primul lucru e recunoștința mea...
ca om...
ca bun european...
ca evreu.
Tocmai am vorbit cu dl Adams.
S-au vândut toate biletele.
Zece mii de oameni.
Ați pregătit discursul?
Sunt mândru.
Mașina e gata când doriți.
3 OCTOMBRIE 1933 ROYAL ALBERT HALL, LONDRA
Doamnelor și domnilor, dl profesor Einstein.
„Mă bucur că mi-ați oferit șansa... o oportunitate...
Mă bucur că mi-ați oferit ocazia...”
...să vă comunic aici
profundul simț al recunoștinței ca om,
ca bun european și ca evreu.
„Nu poate fi datoria mea
să judec comportamentul unei națiuni
care m-a primit printre cetățenii săi timp de mulți ani.
Este poate de prisos...
să încerc să-i evaluez politicile
într-o perioadă când este nevoie de acțiune.
Întrebările cruciale de azi sunt...
Cum putem salva omenirea
și moștenirea sa culturală?
Cum putem proteja Europa de o decădere și mai profundă?
Nemulțumirea naște ură.
Iar ura duce la acte de violență,
revoluții și chiar război.
Așadar, vedem cum suferința și răul
atrag după sine mai multă suferință și rău.
Dacă e să ne opunem forțelor care amenință
libertatea intelectuală și individuală,
trebuie să fim conștienți de faptul că însăși libertatea este în joc.
Trebuie să recunoaștem cât de multe datorăm acelei libertăți
câștigate de înaintașii noștri prin eforturi sisifice.”
Fără această libertate...
nu ar fi existat Shakespeare, Goethe,
Newton, Faraday,
Pasteur sau Lister.
„Ar trebui să deplângem faptul
că trăim în vremuri de tensiune, pericol și lipsuri?
Nu prea cred.
Doar când sunt supuse pericolului și revoltelor sociale,
națiunile se simt obligate să adopte măsuri progresiste.
Nu putem decât spera că prezenta criză ne va duce la o lume mai bună.
Putem spera...
că această criză va duce la o lume mai bună.
DUPĂ DISCURSUL SĂU, EINSTEIN PLEACĂ ÎN SUA.
NU VA MAI VEDEA EUROPA NICIODATĂ
SUA ÎL PRIMEȘTE PE EINSTEIN
ACCEPTĂ POSTUL DE ȘEF DE CATEDRĂ ÎN NOUA „SUPERUNIVERSITATE”
Institutul va fi amplasat în Princeton
și va începe activitățile în toamna anului 1933 cu școala de matematică.
Prof. Einstein va fi șef de catedră.
Princeton mi s-a părut minunat. Un locșor minunat.
Consider că suntem extraordinar de norocoși...
să putem începe activitatea cu un om ca profesorul Einstein...
unul dintre marii savanți ai tuturor timpurilor.
În acest orășel universitar,
vocile haotice ale dihoniei umane abia își fac resimțit ecoul.
Aproape că mi-e rușine să trăiesc într-un asemenea loc,
în timp ce restul se chinuie și suferă.
Hitler continuă înarmarea.
În același timp, înăbușă orice idei divergente.
Evreii, catolicii, liberalii, protestanții și femeile,
care au fost aduși la rang de sclavi sub regimul său,
sunt cu toții îngroziți de perspectiva unui nou război.
Când am fost întrebat de ce am renunțat la postul din Germania,
am dat declarația asta.
„Cât timp am de ales,
voi trăi doar acolo unde libertățile, toleranța și egalitatea primează.
Simt că în America
este posibil cel mai valoros lucru din viață,
dezvoltarea individului și a puterii sale creative.
Noaptea de cristal.
Două sute de sinagogi și 7.500 de magazine sunt incendiate.
Nouăzeci de evrei sunt uciși, sute sunt răniți
și alte câteva mii sunt umiliți.
Douăzeci și șase de mii de bărbați sunt trimiși în lagăre.
Distrugerea vizibilă este pe măsura violenței
la care au fost supuși ceilalți 250.000 de evrei germani rămași.
Niciodată nu ne alarmăm, nu ne obosim, nu disperăm.
Disperați și mizeri,
sunt împinși la limita existenței.
Germania a pornit pe un drum întunecat și sinistru
fără cale de întoarcere.
Savanții de la universitatea George Washington
au primit o veste tulburătoare.
Tocmai am aflat din Germania
că atomul de uraniu, bombardat cu neutroni,
se sparge în două.
Pentru savanți, această veste dramatică a creat o atmosferă presantă.
O cantitate infimă de masă...
poate fi transformată într-o cantitate enormă de energie.
Serviciile militare de informații se tem că Hitler a făcut deja primii pași
către o bombă atomică.
Totuși, o degajare de energie la asemenea scară e îngrijorătoare.
În starea actuală a științei, pare imposibil
să reușim vreodată.
Conștient de dezastrul care ar urma
dacă Germania nazistă ar fi prima care ar descătușa energia atomică,
dr. Einstein a decis să îi scrie personal președintelui
insistând asupra nevoii de acțiune din partea guvernului SUA.
Domnule...
cercetări recente care mi-au fost comunicate
mă fac să cred că elementul uraniu
ar putea fi transformat într-o nouă și puternică sursă de energie.
Acest fenomen nou ar putea duce și la fabricarea de bombe.
Extrem de puternice, de un nou tip.
Având în vedere această situație,
ar putea fi indicat să accelerați munca experimentală
pe care o desfășurați în prezent.
Cu sinceritate, A. Einstein.
Forței organizate i se poate opune doar o altă forță organizată.
SEPTEMBRIE 1939
Trupele naziste au invadat Polonia pe uscat și pe calea aerului
în război nedeclarat.
Trupele lui Hitler năpădesc Europa.
Au cucerit vechiul inamic, Franța.
Vom zădărnici toate eforturile lui Hitler.
Ne vom strădui să-i rezistăm pe uscat și pe mare.
Nu va găsi pace, odihnă, negociere.
Dl Churchill poate fi convins că Marea Britanie va câștiga.
Dar eu nu mă îndoiesc nicio clipă că Germania va triumfa.
După căderea Belgiei, stocurile de uraniu
au fost confiscate de naziști.
Pearl Harbor, marele nostru avanpost din insulele hawaiiene din pacific,
este bombardat de Japonia pe post de declarație de război.
Indiferent cât timp ne-ar lua...
poporul american, cu tăria și dreptatea de partea sa
va obține victoria absolută.
ALIAȚII INTRĂ ÎN CURSA PENTRU PRIMA BOMBA ATOMICĂ
CU PROIECTUL SECRET „MANHATTAN”
E egal MC la pătrat.
Formula de bază care a descătușat secretele atomului.
EINSTEIN E EXCLUS
ACTIVISMUL SĂU ÎL FACE UN RISC DE SECURITATE
E important să fim conștienți
de crimele în masă comise de germani
împotriva populației civile din țările ocupate.
Germanii și-au pus în minte pretutindeni
să extermine ceea ce consideră spiritul independent al unei națiuni.
În Norvegia, forțele aliate dau lovitura de grație
programului nuclear german.
O serie de raiduri la o centrală hidroelectrică
le taie sursa de provizii critice.
Ziua Z. Peste 150.000 de soldați transportați de 5.000 de nave.
Cea mai mare invazie amfibie din istorie.
Cursul războiului se întoarce împotriva Germaniei.
Forțele aliate recuperează o arhivă de acte naziste secrete
care arată că programul lor atomic a eșuat.
Aliații avansează în interiorul Europei,
dezvăluind adevărata oroare a planului lui Hitler.
Poze cu crime fără precedent
comise de naziști la lagărul de concentrare Buchenwald.
Aceste oase au fost bărbați, femei și copii trimiși la exterminare.
Crima germanilor este cea mai abominabilă
înregistrată vreodată în istoria așa-ziselor nații civilizate.
În raportul oficial, lagărul Buchenwald este numit „tabără de exterminare”.
L-au ales pe Hitler după ce și-a exprimat intențiile rușinoase
dincolo de orice posibil dubiu.
Slavă victoriei!
Fiindcă mi-au masacrat frații germani,
nu voi mai avea de-a face cu nemții.
Aprilie 1945.
Armata sovietică începe ofensiva finală împotriva lui Hitler,
încercuind Berlinul și apropiindu-se de buncărul Führerului.
Înfrânt fără speranță, Hitler își ia viața
cu un singur glonț în cap.
Războiul din Europa este câștigat,
dar forțele conduse de SUA continuă să caute un final decisiv
în lupta cu Japonia.
Cinci, patru, trei, doi, unu.
După ani de efort științific susținut,
Proiectul Manhattan a produs o bombă atomică.
Alamogordo, în deșertul New Mexico.
Primul test atomic.
Un preludiu terifiant pentru măcelul care îi va lovi pe cetățenii Hiroshimei.
Altitudinea, aproximativ 10.000 de metri.
Curs, 265 de grade. Viteză, 250 de noduri.
Mă apropii de țintă.
Perdea de nori trei zecimi la toate altitudinile.
Zona-țintă fără nori.
Cu scurt timp în urmă, un avion american a lansat o bombă asupra Hiroshimei.
Ceea ce s-a făcut este cea mai mare realizare
a științei organizate din istorie.
Prima bombă atomică a vestit sosirea unei noi ere bulversante.
Dintr-un foc, orașul japonez Hiroshima
și 70.000 de bărbați, femei și copii au fost anihilați.
În anii ulteriori, magistralul eveniment a fost pus sub lupă.
A fost bomba un preț acceptabil pentru pace?
ÎN ULTIMII ANI DE VIAȚĂ AI LUI EINSTEIN, UN JURNALIST JAPONEZ, KATSU HARA,
I-A SCRIS PROFESORULUI
PENTRU A-L FORȚA SĂ-ȘI RECUNOASCĂ ROLUL ÎN INVENTAREA BOMBEI ATOMICE
Drag profesor...
În prezent, poporul japonez este conștient
de responsabilitatea lor pentru ultimul război.
Și demonstrează căință sinceră pentru crimele lor.
Recent, la ani de la sfârșitul războiului,
poporul japonez a fost pentru prima dată pus față în față
cu efectele anihilante ale unei bombe atomice.
Acum vă întrebăm, dle profesor Einstein,
de ce știința, al cărei scop primar este să aducă bunăstare omenirii,
a fost unealta care a produs rezultate atât de oribile?
Nu mă consider părintele eliberării energiei atomice.
Am avut un rol indirect.
Dar ați jucat un rol important
în producerea bombelor atomice.
Singura mea contribuție a fost că, în 1905,
am stabilit relația dintre masă și energie.
Credeam că energia atomică e posibilă numai teoretic.
Nu am prevăzut că energia atomică va fi eliberată în timpul vieții mele.
Am făcut o singură mare greșeală în viața mea.
Când i-am scris președintelui Roosevelt.
Probabilitatea că germanii lucrau la aceeași problemă
și aveau șanse de reușită
m-a forțat să fac acest pas.
Dacă aș fi știut că germanii nu vor reuși
să producă o bombă atomică...
nu aș fi luat parte la deschiderea cutiei Pandorei.
N-aș fi ridicat un deget.
Înainte de raidul asupra Hiroshimei,
fizicienii de seamă au cerut Departamentului de război
să nu folosească bomba împotriva femeilor și copiilor.
Dacă am fi arătat altor țări explozia de test din New Mexico...
am fi putut negocia ordinea mondială.
Pentru a sfârși războiul.
Fizicienii care au participat în crearea
celei mai puternice și periculoase arme din toate timpurile
sunt măcinați de un simț al responsabilității,
ca să nu spun vinovăție.
Am pus această armă în mâinile popoarelor american și britanic
drept ocrotitori ai omenirii,
ca luptători pentru pace și libertate.
Dar, până acum, nu am văzut nicio garanție a păcii...
sau libertățile promise națiunilor.
Situația necesită un efort curajos.
O schimbare radicală a atitudinii noastre
față de întregul concept politic.
Altfel...
civilizația umană va fi condamnată.
Războiul e câștigat.
Pacea nu e.
Anunțul dramatic al președintelui Truman că Rusia a produs o explozie atomică
trimite reporterii la Flushing Meadow,
unde Vyshinsky va vorbi la Națiunile Unite.
Aveți o declarație...
- Scuzați! - Rusia are bomba atomică?
O detonare, o explozie.
Ploaie radioactivă.
În câteva secunde, centrul orașului New York ar fi în ruine.
FRICA DE COMUNIȘTI ÎN SUA
Țara noastră e în război,
declarat împotriva noastră de liderii comunismului internațional.
Este cea mai mare criză din istoria SUA.
Există semne că Kremlinul își intensifică
folosirea altei arme,
propaganda comunistă.
Suntem în miezul unei lupte continue
pentru sufletul poporului.
Calamitatea germană de cu ani în urmă se repetă.
Oamenii se comportă feroce fără opoziție
și se aliniază cu forțele răului.
Cât timp ar trebui să tolerăm politicieni
ahtiați de putere, care vor să câștige avantaje politice în asemenea mod?
E ciudat că știința, care pe vremuri părea inofensivă,
s-a transformat într-un coșmar care îi face pe toți să tremure?
Un lucru pe care l-am învățat în viața mea lungă este
că toată știința este copilărească atunci când e confruntată cu realitatea.
Și totuși, este cel mai prețios lucru pe care-l avem.
Știința nu este și nu va fi niciodată o carte închisă.
Fiecare avans important aduce întrebări noi.
Dar anii de căutări încordate pe întuneric
și ieșirea într-un final la lumină...
pot fi înțelese doar de cei care au trecut prin asta.
Nu trebuie să condamnăm omul
a cărui cucerire a forțelor naturii
este exploatată în scop distructiv.
Mai degrabă, soarta omenirii...
depinde în întregime de evoluția morală a omului.
EINSTEIN A CONTINUAT SĂ LUPTE PENTRU PACE
ȘI SĂ DEZVĂLUIE MISTERELE CREAȚIEI
PÂNĂ LA ULTIMA SUFLARE
ALBERT EINSTEIN A MURIT PE 18 APRILIE 1955
Dragă posteritate...
Dacă nu ați devenit mai drepți...
mai pașnici și în general mai raționali
decât suntem sau am fost noi...
atunci să vă ia diavolul!
Sunt sau am fost...
sincer al vostru, Albert Einstein.